رئضا ئقبالٛی دئ کئتاو أمنیأت و ئنتئظامات دئ لۊرئسو، رئیسئ ئیلٛئنئ دئماتئر دئ خودایی دوئم مألٛئک ألی خون و موٙسا خون روٙلٛأش کئ نأڤأ خودایی دوئم بیأ دونئسأ، موٙساخون دئ تیرأیا جأهون سولٛطونی و بوٙأ سأرهأنگ موٙساخون بیأ و دئ ئی کئتاو زئمونئ ریاسأتئ موٙسا خون ڤئ ئیلئ حأسأنڤأندئنئ ۲۰ سالٛ گوتئنأ. دئ کئتاو خودایی خون: ئیلٛخونی دئ پیشکۊ لٛۊرئسو گوتأبیأ: مألٛئک ألی خون بوٙأموسا خون دئ روٙزئ أڤألٛ تونئسأ بی مأرزئ مینئ حأسأنڤأند و بئیرونڤأندئ دیاری بأکأ و دئ ئدومأ ڤئنأ موٙسا خون روٙلٛأش و سأرهأنگ روٙلأ موٙسا خون کئ روستأمئ لٛۊرئسو ڤئش میگوتئن خئیلی خوٙ دئ پأسئ ئیکار بأراومان و یئسأرأ جوٙاودئ ئیلٛئ بئیرونڤأن بینأ و سی یأ چأن گئلٛ مینئ بئیرونڤأنیا وحأسأنڤأنیا قی بیأ، دئماتئر دئ می رأتئنئ موٙسا خون ڤئ دأسئ ئیلٛدئرم بایأزید میرزا بیست و دوئمین روٙلٛأ أباس میرزا شازیأ قاجاری طئبقئ قئرارئ نئهایی مینئ ئیلٛدئرم میرزا و حۊسئی خون و کورئش صئید مئیتئ کئ سی گئرئتئنئ موٙساخون ئیلٛدئرم میرزانئ هیاری دأیأ بی و جا لیزئ ڤئنأنئ دیأ بیئن ڤئ نیروٙیا دئولٛأتی ریاسأت ڤئ تیرأ فأروخ جونی رأسئس و حۊسئ خون و کورئش صئیدمئتی خون ڤا نئزیک بیئ ڤئ ئیلٛدئرم میرزا زئمینأ الاشتئ ریاسأتئ امادا کئرد.